CELEX: C2005/082/61
Language: lt
Date: 2005-04-02 00:00:00
Title: Byla T-6/05 DEF-TEC Defence Technology GmbH 2005 m. sausio 12 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui) (VRDT)

2.4.2005   
            
            
               LT
            
            
               Europos Sąjungos oficialusis leidinys
            
            
               C 82/32
            
         DEF-TEC Defence Technology GmbH 2005 m. sausio 12 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui) (VRDT)
   (Byla T-6/05)
   (2005/C 82/61)
   Kalba, kuria surašytas ieškinys: anglų
   2005 m. sausio 12 d. Europos Bendrijų Pirmosios instancijos teisme buvo pareikštas DEF-TEC Defence Technology GmbH, įsteigtos Frankfurte prie Maino (Vokietija), atstovaujamos H. Daniel, ieškinys Vidaus rinkos derinimo tarnybai (prekių ženklams ir pramoniniam dizainui) (VRDT).
   
      Defence Technology Corporation of America, įsteigta Jacksonville, Floridoje (JAV), buvo kita proceso Apeliacinėje taryboje šalis.
   Ieškovė Pirmosios instancijos teismo prašo:
   
               —
            
            
               panaikinti Vidaus rinkos derinimo tarnybos antrosios apeliacinės tarybos 2004 m. lapkričio 8 d. sprendimą byloje R 493/2002-2;
            
         
               —
            
            
               paskelbti negaliojančiu VRDT protestų skyriaus sprendimą Nr. 722/2002;
            
         
               —
            
            
               priteisti iš VRDT bylinėjimosi išlaidas.
            
         Teisiniai pagrindai ir pagrindiniai argumentai
   
               Paraišką Bendrijos prekių ženklui pateikęs asmuo:
            
            
               Ieškovė
            
         
               Prašomas įregistruoti Bendrijos prekių ženklas:
            
            
               Figūrinis žymuo „FIRST DEFENSE AEROSOL PEPPER PROJECTOR“ 5 klasės (farmacijos preparatai ir t. t.), 8 klasės (rankiniai įrankiai ir padargai, ir t. t.) ir 13 klasės (šaudmenys ir t. t.) prekėms – Bendrijos prekių ženklo paraiška Nr. 643668
            
         
               Ženklo ar žymens, kuriuo remiamasi protesto procese, savininkas:
            
            
               Defence Technology Corporation of America
            
         
               Ženklas ar žymuo, kuriuo remiamasi protesto procese:
            
            
               Nacionaliniai ir tarptautiniai žodiniai bei figūriniai prekių ženklai „FIRST DEFENSE“
            
         
               Protestų skyriaus sprendimas:
            
            
               Atsisakyti registruoti
            
         
               Apeliacinės tarybos sprendimas:
            
            
               Atmesti apeliacinį skundą
            
         
               Teisiniai pagrindai:
            
            
               Reglamento (EB) Nr. 40/94 (1) 8 straipsnio 3 dalies pažeidimas. Ieškovė ginčija išvadą, kad ji nepateikė pakankamų įrodymų, kad ginčijamo prekių ženklo paraiška paduota su savininko sutikimu.
            
         
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo, OL L 11, 1994 1 14, p. 1.